મળતી જાણકારી અનુસાર ઉન્નાવ ચોકીના અક્રમપુરમાં એગ્રો ટેક ફેક્ટરીમાં ચિપ્સ પાપડ બનાવવાનું અને પેકીંગ કરવાનું કામ થાય છે. આપને જણાવી દઈએ કે ટીન શેડ નીચે સંચાલિત ફેક્ટરીમાં પેકીંગ માટે કમર્શિયલ ગેસ સિલિન્ડર ભારે માત્રામાં રાખ્યા હતા. રવિવારની સવારે લગભગ 9 વાગ્યાની આસપાસ અચાનક ફેક્ટરીમાં આગ લાગી ગઈ. ફેક્ટરીમાં કામ કરતા મજૂરો ચીસો પાડીને ફેક્ટરીની બહાર ભાગ્યા. પળવારમાં આગે વિકરાળ રૂપ ધારણ કરી લીધું અને માલ લોડિંગ કરી રહેલા ટ્રકને ઝપટમાં લઇ લીધું.